Produse și servicii furnizate în 2014 (2013)

Europol ca principal centru de asistență în UE pentru operațiunile de aplicare a legii Asistența operațională acordată operațiunilor și echipelor comune de anchetă cuprinde: prelucrarea datelor, rapoarte de identificare a unor elemente comune între anchete, notificări privind anumite informații, sprijin și expertiză tehnică și de medicină legală, desfășurarea unor birouri mobile, rapoarte de analiză, coordonare operațională la sediul oficiului, reuniuni operaționale, asistență financiară etc. Europol a înregistrat o creștere a cantității și calității produselor și serviciilor operaționale furnizate pentru sprijinirea unui număr tot mai mare de operațiuni la nivel înalt și de operațiuni aferente EMPACT: — Sprijin acordat în 34 472 de cazuri transfrontaliere. Acestea includ 13 693 de cazuri inițiate de Centrul euroregional polițienesc de informații și coordonare (Euroregional Police Information and Cooperation Centre – EPICC), care a început să utilizeze aplicația de rețea pentru schimbul securizat de informații – SIENA în luna ianuarie 2014. Exceptând cazurile gestionate prin intermediul EPICC, a fost acordat sprijin în 20 779 de cazuri, ceea ce reprezintă o creștere cu 13 % față de 2013 (18 310). — 632 de anchete desfășurate în statele membre, care au fost sprijinite activ de oficiu și care se axau pe domenii de criminalitate prioritare. — Europol a coordonat și a sprijinit operațiuni de amploare bazate pe informații, care au presupus acțiuni comune pe teritoriul Uniunii vizând „zonele fierbinți” de criminalitate și persoanele-țintă cele mai căutate și în urma cărora s-au obținut rezultate bune pe plan operațional (de exemplu, operațiunea Archimedes sau zilele de acțiune împotriva fraudei cu bilete de avion). — Centrul european de combatere a criminalității informatice (EC3) a oferit asistență mai multor anchete transfrontaliere împotriva criminalității informatice, în strânsă colaborare cu statele membre și cu partenerii externi, inclusiv cu sectorul privat. La 1 septembrie 2014, la sediul Europol, a fost lansat proiectul-pilot al Grupului de acțiune comună împotriva criminalității informatice (Joint Cybercrime Action Taskforce – J-CAT). Grupul a fost creat ca un cadru de cooperare pentru statele membre și partenerii în materie de cooperare operațională, cu scopul punerii în comun a informațiilor cibernetice și al stabilirii proactive a priorităților, precum și al pregătirii și demarării de anchete transfrontaliere privind infracțiuni informatice. Grupul a inițiat peste 15 operațiuni sprijinite de Centrul EC3. — Oficiul a oferit sprijin financiar pentru 29 de anchete privind cazuri de falsificare a monedei euro. — În anul 2014, Europol a oferit sprijin pentru 33 de echipe comune de anchetă. Europol a oferit sprijin pentru 22 de echipe comune de anchetă la care a participat în calitate de membru deplin, pe baza unui acord semnat în acest sens. Toate echipele comune de anchetă care beneficiază de sprijinul Europol, cu excepția uneia, au fost relevante pentru prioritățile EMPACT. — Anchetatorii principali din cadrul operațiunilor desfășurate în statele membre și experții din partea statelor membre au exprimat un nivel ridicat de satisfacție față de asistența operațională acordată de oficiu. — Elaborarea a 5 617 rapoarte operaționale în 2014, în comparație cu 2 250 în 2013 (inclusiv rapoarte de identificare a unor elemente comune între anchete, rapoarte de analiză operațională, notificări privind anumite informații și rapoarte de analiză tehnică ad hoc). — Oficiul a oferit sprijin financiar pentru 269 de reuniuni operaționale și 54 de reuniuni ale EMPACT. — Europol și-a îndeplinit rolul în contextul punerii în aplicare a articolelor 4, 9 și 10 din Acordul privind Programul de urmărire a finanțărilor în scopuri teroriste (TFTP) prin prelucrarea tuturor solicitărilor în acest sens adresate de Statele Unite ale Americii și de statele membre și urmărirea tuturor pistelor comunicate. — Rata de satisfacție a clienților a atins 70 % (cunoscând o creștere constantă în ultimii ani). Capacitatea de analiză strategică Produse strategice, inclusiv evaluări privind amenințările și rapoarte de situație: — Elaborarea a 26 de rapoarte strategice privind criminalitatea organizată și a 20 de rapoarte strategice privind terorismul, printre care: evaluarea amenințărilor pe care le prezintă criminalitatea organizată online (internet Organised Crime Threat Assessment – iOCTA), evaluarea amenințării pe care o prezintă metamfetamina, raportul privind situația și tendințele în materie de terorism în Uniunea Europeană (TE-SAT), evaluarea amenințării pe care o prezintă mișcarea teroristă ISIL (2) și impactul acesteia asupra Uniunii Europene, precum și un raport privind situația în materie de deplasări în scopuri teroriste (axat asupra Siriei). — Europol a diseminat 96 de notificări de alertă timpurie, cu scopul identificării unor posibile acțiuni de monitorizare din partea statelor membre [inclusiv Cyberbits, buletinele intitulate „Monitorul modurilor de operare” privind terorismul, notificări privind anumite informații și așa-numitele notificări SCAN (fișe specifice de observație, de analiză și de notificare)]. Europol ca centru de informare al UE privind criminalitatea Capacitățile de gestionare a informațiilor, Aplicația de rețea pentru schimbul securizat de informații (Secure Information Exchange Network Application – SIENA), Sistemul informațional Europol (Europol Information System – EIS), Rețeaua birourilor de legătură. — Oficiul, statele membre și părți terțe au participat, în total, la 6 05 245 de schimburi de mesaje operaționale prin intermediul SIENA. Acestea au inclus 65 691 de schimburi de mesaje cu Centrul euroregional polițienesc de informații și coordonare (Euroregional Police Information and Cooperation Centre – EPICC), care a început să utilizeze aplicația SIENA în luna ianuarie 2014. Exceptând schimburile prin intermediul EPICC-SIENA, s-au realizat 5 39 554 de schimburi de mesaje operaționale, o creștere cu 18 % față de anul 2013 (4 56 598). — Europol a acceptat 50 285(43 104) de contribuții, din care 47 157(40 617) urmau să fie tratate, o creștere cu 16 % față de anul 2013. — La sfârșitul anului 2014, sistemul EIS includea 2 36 606 (2 45 142) înregistrări. Reducerea numărului de înregistrări din sistemul EIS observată la sfârșitul anului se explică prin eliminarea programată de către Țările de Jos a tuturor înregistrărilor sale, din motive legate de dezvoltarea unui nou sistem de încărcare a datelor. Se prevede reintroducerea acestor date pe parcursul exercițiului 2015. — 619 (560) verificări de persoane în cadrul luptei împotriva criminalității transfrontaliere (Cross Border Crime Checks – CBCC) au fost efectuate în sistemul EIS. Numărul de consultări (verificări CBCC) a crescut, în pofida reducerii numărului total de înregistrări din EIS, ceea ce ar putea indica o ameliorare a calității datelor partajate prin intermediul acestui sistem. — Până la sfârșitul exercițiului 2014, la aplicația SIENA erau conectate 573 (452) de autorități competente desemnate, inclusiv birouri de recuperare a activelor, unități de combatere a criminalității informatice, unități de informații financiare (FIU), platforme regionale și țări terțe. — O rețea unică, alcătuită din aproape 200 de ofițeri de legătură, asigură o interacțiune în timp real între sediul de la Haga al oficiului și cele 28 de unități naționale ale acestuia situate în statele membre. Aceștia facilitează schimbul de informații și oferă asistență și coordonare pentru anchetele în curs. De asemenea, oficiul găzduiește ofițeri de legătură din 13 țări și organizații din afara UE, care lucrează împreună cu oficiul pe baza unor acorduri de cooperare. În plus, oficiul a detașat doi ofițeri de legătură la Washington (SUA) și un ofițer la sediul Interpol de la Lyon (Franța). Europol ca pol de expertiză al UE în materie de aplicare a legii Platforme Europol dedicate experților (Europol Platforms for Experts – EPE), platforme pentru schimbul de date și soluții de stocare, produse și servicii legate de cunoaștere, formare, conferințe și sesiuni de sensibilizare: — Platforma Europol dedicată experților acoperă 33 de domenii specializate, inclusiv 6 045 de conturi active (32 de platforme și 4 419 utilizatori la sfârșitul anului 2013). — Oficiul a acordat sprijin în vederea organizării a numeroase cursuri de formare și seminare online (webinars) (organizate de Europol, CEPOL sau statele membre). — Organizarea, la sediul oficiului, a Conferinței Anuale a Forțelor de Poliție din Europa. Relații externe Oficiul cooperează cu mai mulți parteneri din UE, cu țări terțe și cu diverse organizații internaționale. Schimbul de informații cu acești parteneri are loc pe baza unor acorduri de cooperare. Acordurile strategice fac posibilă comunicarea tuturor informațiilor, cu excepția datelor cu caracter personal, între părțile implicate, în timp ce acordurile operaționale permit și schimbul de date cu caracter personal. — 19 acorduri strategice și 14 acorduri operaționale existente la sfârșitul lui 2014 (18 țări din afara UE, 12 organe și agenții ale UE și alte trei organizații internaționale, inclusiv Interpol). — În total, 11 parteneri în materie de cooperare operațională și 4 parteneri în materie de cooperare strategică au acces direct la aplicația SIENA. — La sfârșitul exercițiului 2014, 10 țări terțe cu care există acorduri de cooperare operațională s-au conectat la cel puțin un punct focal. — Schimbul de informații cu partenerii externi (10 651) a crescut cu 23 % în comparație cu 2013 (8 663). — Europol a continuat să încheie parteneriate strategice pe termen lung cu sectorul privat. În 2014, Centrul european de combatere a criminalității informatice (EC3) a încheiat 17 memorandumuri de înțelegere cu sectorul privat (inclusiv cu Microsoft, McAffee, Cloud Security Alliance, EBF, Kaspersky și Symantec).